Membră a partidului Fraţii Italiei al premierului Giorgia Meloni, Roccella Roccella a vrut iniţial să se confrunte cu protestatarii, însă apoi a decis să renunţe la discursul planificat.
Într-o postare pe reţeaua de socializare X, Meloni i-a oferit 'solidaritate deplină şi necondiţionată' lui Roccella şi a calificat protestul drept 'ruşinos', întrucât un grup de persoane a împiedicat un ministru să vorbească pentru că se opuneau ideilor sale.
'Este timpul să spunem că ajunge', a spus Meloni. Gigi De Palo, unul dintre organizatorii conferinţei, a zis într-un comunicat că Roccella a fost afectată de protest şi a hotărât să plece.
Video
Durante la quarta edizione degli Stati Generali della Natalità a #Roma, il ministro della Famiglia Eugenia #Roccella è stata interrotta da proteste di giovani appartenenti al movimento transfemminista #Aracne.
— ilGiornale (@ilgiornale) May 9, 2024
➡️ https://t.co/psN6pTtkRl pic.twitter.com/eS3tnFDizW
La conferinţă, care se desfășoară la Roma, participă vorbitori din tot spectrul politic. Vineri este programată şi participarea papei Francisc.
În luna aprilie, guvernul italian de coaliţie a stârnit indignare când a adoptat o lege care permite grupurilor care 'sprijină maternitatea' să intre în clinicile de avort.
Grupurile de apărare a drepturilor şi opoziţia au văzut-o ca o încercare de a restricţiona această practică de avort, legală în Italia din anul 1978. Guvernul a negat acest fapt, spunând faptul că scopul a fost doar acela de a da mai multe opţiuni femeilor care se gândesc să îşi întrerupă sarcina.
Nu a fost prima dată când la un eveniment cu Roccella au avut loc manifestații din cauza poziţiilor sale conservatoare. În 2023, ea a fost huiduită la un festival de carte din oraşul Torino.
Scăderea ratei natalităţii din Italia este văzută ca o urgenţă naţională. În luna martie, institutul naţional de statistică ISTAT a arătat că naşterile din ţară au scăzut la un minim record în anul 2023, a 15-a scădere anuală consecutivă.
Fiți la curent cu ultimele noutăți. Urmăriți DCNews și pe Google News